
 Grozījumi Biedrību un nodibinājumu likumā
	Iebildums
Lauksaimniecības organizāciju sadarbības padome (LOSP) izsaka bažas par šī normatīva iespējamo papildus radīto birokrātisko slogu nevalstiskajām organizācijām un papildus finanšu resursu izlietojumu.
Tāpat pievienojam LOSP dalīborganizāciju viedokļus:
Biedrība “Latvijas Dārznieks”:
Par biedrību klasificēšanas noteikumu projektu!

Projekts ir pārāk vispārīgs un nepieciešama papildus informācija. 

* Nav izskaidrota rīcība pirmajā punktā minētajā darbībā - jomas maiņas kārtība, klasificēšana un citi.

* Kādas mērķa grupas var būt citās darbības jomās.
 
Tā kā šis projekts saistīts ar biedrību reģistrāciju uzņēmumu reģistrā (UR), noteikumiem jābūt precīzi formulētiem, lai nebūtu dažādi interpretējami. UR pieteikums vērtē atbilstoši spēkā esošajiem likumiem, tāpēc būtu vēlams UR komentārs, vai pēc šiem noteikumiem nebūs domstarpības ar biedrību reģistrēšanu.

Kā piemēru pievienoju Bulduru Skolas attīstības biedrības (BDSAB) Valdes priekšsēdētājas jautājumus par noteikumu praktisko pielietošanu. 

Izskatīju abus dokumentus. Ja mēs skatamies no darbības jomām, tad
šķiet, ka BDSAB vairāk atbilst 3. - Profesionālā biedrība un
nodibinājums (apvieno, atbalsta, regulē, pārstāv vai aizstāv noteiktu
nozari, jomu vai profesiju ...). Es baidos, ka mēs tomēr neatbilstam 5.-
Izglītībai, jo tur ir noteikts, ka nodrošina un veicina, bet mēs neko no
apmācībām nevienā no minētajiem posmiem nedaram!

Sarežģitāk ar tām mērķgrupām... mums vairāk atbilst 6.2.- jaunieši (bet
stipendiju nolikumā mums nav vecuma robežas), bet kā darīt ar Dindoņa
balvas pretendentiem - tādi neatbilst nevienai no minētajām mērķgrupām!

Biedrība “Stādu audzētāju biedrība”:
Vēlme sakārtot klasifikātoru ir saprotama, un riskus darbībai nesaskatu. Drīzāk jautājumi varētu rasties par to vai šī klasifikācija vēlāk neietekmēs kādas darbības projektos, vai kādas citas aktivitātes. Kā piemērs mūsu Stādu audzētāju biedrība. Pēc šīs piedāvātās klasifikācijas mēs pilnībā atbilstam un darbojamies zem sekojošiem jomas nosaukumiem:
Profesionālā biedrība un nodibinājums - Stādu audzētāju, attiecīgo speciālistu un interesentu apvienošana, lai veicinātu dārzkopības nozares attīstību un izaugsmi. (izraksts no statūtiem)
Darba devēju organizācija – tā kā aizstāvam savu stādaudzētavu, jeb darba devēju intereses, arī IZM un citās organizācijās esam no darba devēju puses
Izglītība. - Attīstīt stādu audzētāju izglītības līmeni, ražošanas vidi un profesionalitāti; Veikt stādu audzētāju un citu interesentu izglītojošus un informējošus pasākumus, kā arī veicināt jauno speciālistu interesi par stādu audzēšanas nozari.
Zinātne. - Dažādu stādu kvalitatīvas audzēšanas veicināšana un koordinēšana saistībā ar šīs nozares attīstības tendencēm Latvijā un Pasaulē, šim mērķim vajadzīgās informācijas vākšana, apkopošana, apstrāde un apmaiņa neatkarīgi no audzētāju īpašuma formas un juridiskā statusa;
Teritorijas, kopienas un apkaimes attīstība. - Veicināt lauku attīstību un aktivizēt lauku iedzīvotāju sabiedrisko darbību. Ar Biedrības biedru saražoto produkciju veicināt Latvijas pilsētvides un lauku teritorijas sakopšanu un apzaļumošanu.
 
Kamēr mums VARAM nesaka – tu esi reģistrēts pamatā kā profesionāla biedrība, tad par vides lietām tu nedrīksti runāt, mani šī klasifikācija netraucē. Tiklīdz tas ietekmēs statūtos noteikto funkciju veikšanu, radīsies jautājums, priekš kam to vajag.

